Návrh

VLÁDA SLOVENSKEJ REPUBLIKY

v y d á v a

podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" )

r o z h o d n u t i e  č. 
o privatizácii časti zdravotníckeho zariadenia

Názov zdravotníckeho zariadenia:	Nemocnica s poliklinikou Stropkov
Sídlo:	ul. Akademika Pavlova č. 321/10
	091 01 Stropkov
IČO:	17335892

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2287 (ďalej len "určený privatizačný projekt").
Rozhodnutie sa týka časti zdravotníckeho zariadenia Nemocnica s poliklinikou Stropkov, ul. Akademika Pavlova č. 321/10, 091 01 Stropkov, časť Obvodné zdravotné stredisko Stropkov, ul. Hviezdoslavova 9/9, 091 01 Stropkov, vymedzeného výstupným formulárom F.1(A)/1 určeného privatizačného projektu.

1.	Spôsob privatizácie:
	Priamy predaj

2.	Účtovná hodnota majetku časti zdravotníckeho zariadenia k 31. 12. 2000:
	1 092 tis. Sk
	(slovom:  jedenmilióndeväťdesiatdvatisíc slovenských korún)

3.	Spôsob výberu kupujúceho:	
	Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

4.	Kupujúci :   

Obchodné meno:	OZS Stropkov, s.r.o.
Sídlo:	Hviezdoslavova 9/9, 091 01 Stropkov
IČO:	36 480 738

5.	Kúpna cena : 1 092 000,- Sk
(slovom : jedenmilióndeväťdesiatdvatisíc slovenských korún) 

6.	Platobné podmienky a ich zabezpečenie:
Kúpnu cenu vo výške 1 092 000,- Sk zaplatí kupujúci na účet predávajúceho do 30 dní od nadobudnutia účinnosti zmluvy o predaji časti zdravotníckeho zariadenia.
Úhrada kúpnej ceny je zabezpečená nasledovnými dokladmi:
Potvrdením o obmedzení disponovania s vkladom, ktoré vystavila Všeobecná úverová banka, a.s. pobočka Svidník, expozitúra Stropkov, Mlynská 692/1, 091 01 Stropkov dňa 12. 07. 2002. V predmetnom doklade uvedený peňažný ústav potvrdzuje, že majiteľ účtu OZS Stropkov, spol. s.r.o., Hviezdoslavova 9/9, 091 01 Stropkov, IČO 36 48 07 38 má v peňažnom ústave VÚB, a.s., expozitúra Stropkov uložený vklad v sume 1 092 000,- Sk, slovom jedenmilióndeväťdesiatdvatisíc korún slovenských, na bežnom účte číslo 1639774351/0200 za účelom privatizácie zdravotníckeho zariadenia OZS Stropkov, ul. Hviezdoslavova 9/9, 091 01 Stropkov v prospech Fondu národného majetku SR, s ktorým nie je majiteľ účtu oprávnený disponovať odo dňa 12.07.2002 až do dňa súhlasu FNM SR s výplatou vkladu.

7.	Ďalšie podmienky predaja:
7.1.	Osobitné dojednania:
	Fond národného majetku SR v zmluve o predaji zdravotníckeho zariadenia dohodne s kupujúcim v súlade s ustanovením § 610 a nasl. Občianskeho zákonníka osobitné dojednanie takto:
a)	Nadobúdateľ berie na vedomie, že predajom dotknuté nehnuteľnosti sú zaradené do siete zdravotníckych zariadení, ktorá sa zabezpečuje podľa zákona č. 277/1994 Z.z. o zdravotnej starostlivosti v znení neskorších predpisov, a zaväzuje sa túto nehnuteľnosť užívať na účely zabezpečovania zdravotnej starostlivosti v rozsahu a náplni činnosti tak, ako bola poskytovaná pri prechode vlastníckych práv. Doba trvania záväzku sa dohodne na dobu neurčitú.
b)	Zmenu alebo čiastočný zánik záväzku uvedeného v bode a) môže vlastník vykonať iba po predchádzajúcom vyjadrení miestneho orgánu správy na úseku zdravotnej starostlivosti a so súhlasom Ministerstva zdravotníctva SR.
c)	Nesplnenie dohodnutého záväzku uvedeného v bode a) je dôvodom na odstúpenie od zmluvy zo strany predávajúceho (resp. FNM SR). Dodržiavanie podmienok uvedených v bode a) kontroluje Ministerstvo zdravotníctva SR a pri zistení porušenia odovzdá podklady Fondu národného majetku SR na ďalšie konanie s návrhom na odstúpenie od zmluvy.
7.2.	Fond národného majetku Slovenskej republiky v zmluve o predaji zaviaže nadobúdateľa uzatvoriť nové nájomné zmluvy na prenájom doteraz prenajatých častí nehnuteľností (miestností) so štátnymi a neštátnymi zdravotníckymi pracovníkmi (fyzickými osobami alebo právnickými osobami), ktorí v  čase prevodu zdravotníckeho zariadenia poskytovali zdravotnú starostlivosť ako štátne alebo neštátne zdravotnícke zariadenia.
Dôvodom na odstúpenie od zmluvy s nadobúdateľom majetku je nesplnenie niektorej z podmienok uvedených v bode 7.1. a 7.2.

P o u č e n i e:

Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo zdravotníctva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

za správnosť:	Ing. Mária Machová, CSc.
	ministerka pre správu a privatizáciu
	národného majetku Slovenskej republiky	

                                                                    ....................................................
	           (podpis a pečiatka)